**Eurajoen vanhusneuvoston kuulumisia 22.7.2023**

**Eurajoen vanhusneuvoston kokouksessa kesäkuussa**

* kuulimme omaishoidon ajankohtaisista asioista, joista oli kertomassa Satakunnan hyvinvointialueen omaishoidon palveluohjaaja Marita Lappi. Omaishoidon maksuluokkiin on tullut muutoksia, arvioinnit on tehty 1.4.2023 alkaen RAI- arviointimenetelmän mukaisesti. Hän kertoi myös kuntien järjestämistä omaishoitajille tarkoitetuista koulutuksista ja terveystarkastuksista. Omaishoidon asioista voi tarvittaessa voi ottaa yhteyttä Marita Lappiin puh. 044 3124929.
* Vanhusneuvosto päätti huomioida liikenneturvallisuustapahtuman järjestelyihin osallistumisen ja toivoi, että kunnan liikenneturvallisuustyöryhmältä tulisi tarkempaa viestiä, minkä tyyppisestä tapahtumasta olisi kyse. Tämä merkattiin vanhusneuvoston vuoden 2024 toimintasuunnitelmaan.

- Loppukesällä on pari tapahtumaa.

* Tiistaina 22.8.2023 klo 14- 16 järjestetään lavatanssit Laitakarin lavalla. Orkesteri Duo Kulkurit luo tahdit. Kahvituksen hoitaa Luvian Eläkeläisten kerho.
* Torstaina 14.9.2023 klo 13- 15 On yhteislaulutilaisuus Eurajoki- salissa. Laulattajana toimii Elisa Nordström.

- Yhteistyöpyyntö vanhusneuvostolle  
  
Hyvinvointipalveluiden esihenkilö Pirita Laivanen  on lähestynyt vanhusneuvostoa ja esittänyt seuraavanlaisen toiveen:  
" Voisiko vanhusneuvoston kautta selvittää löytyisikö kunnastamme eri alojen osaajia, jotka olisivat kiinnostuneita ohjaamaan erilaisia toimintoja lasten ja nuorten kerhoihin. Esimerkiksi 4 kerran kokoontumisia erilaisten taiteiden tai kädentaitojen, ruuanlaiton, kalastuksen, retkeilyn tai muun asian tiimoilta. Näistä voitaisiin koota koulujen harrastuksen mallin alaisia kerhoja. Kerhot olisivat viikoittain kokoontuvia esim. Tiistaikerhoja ja sen sisältö olisi kausittain vaihtuva. Kerhot kokontuvat koulupäivien jälkeen ja on ollut haastavaa löytää työikäisistä ohjaajia, jotka pääsisivät paikalle tällaiseen kellonaikaan. Näin ollen haluaisimme saada eläkeläisiä mukaan. Heillä olisi kuitenkin paljon osaamista ja tahtoa ohjata, kunhan heidät tavoittaisimme".

Jos Eurajoen Eläkkeensaajien jäsenistä löytyy halukkuutta, ottakoon yhteyttä Pirita Laivaseen.

-Kunnanhallituksen ja vanhusneuvoston keskustelutilaisuus pidettiin 6.6.2023 oli antoisa ja ainutlaatuinenkin, koska tällaista ei ole ennen toteutettu. Saimme pohjaa toiminnallemme ja kerrottua ajatuksiamme kunnanhallituksen jäsenille.

- Suunnittelimme myös tulevaa. Satakunnan vanhusneuvoston sekä kuntien vanhusneuvoston jäsenille pidettäisiin Vanhusten digittömyys -seminaari 13.9.2023 klo 15.00. Aiheena on vanhusten digittömyys. Tästä tulee kertomaan vanhusasiavaltuutettu Päivi Topo.

- Vanhusneuvosto päätti, että syyskuun kokoukseen kutsutaan Taksiliitosta asiantuntija kertomaan valtakunnallisesta ja paikallisesta taksitilanteesta. Tämä asia huolettaa kovasti kuntalaisia, kun taksien saanti on kovin heikkoa.

Marraskuun kokouksen asiantuntijaksi kysytään Funteeraamo - hyvinvointiteknologialainaamon edustajaa.

Nämä kuulumiset tällä kertaa.

**Hyvää kesän jatkoa kaikille!**

*Ystävällisin terveisin*

*Seija Johansson*

*Eurajoen vanhusneuvoston jäsen*